MUNICIPIUL  SATU MARE

Aparatul de Specialitate a Primarului

Serviciul Patrimoniu, Concesionări, Închirieri

Direcția economică

Nr. 42977/17.07.2026 
În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, directorul executiv al Direcției Patrimoniu, Serviciul Patrimoniu Concesionări Închirieri și directorul executiv al Direcției Economice, formulează următorul:

RAPORT DE SPECIALITATE

la proiectul de hotărâre

privind aprobarea vânzării unui imobil - teren situat în                                    Municipiul Satu Mare, str. Mihai Viteazu nr. 1
Prin cererea înregistrată la Primăria municipiului Satu Mare sub                                     nr. 39795/25.06.2025, numiții Horvath Ioan și Horvath Aniko solicită cumpărarea unei cote părți din terenul înscris în CF nr. 172209 Satu Mare (nr. CF vechi 50242 Satu Mare) sub nr. top 60 și  61, necesară pentru intabularea dreptului                  de proprietate asupra apartamentului nr. 22, deținut în proprietate extratabulară, apartament care face parte din imobilul-construcție situat în municipiul                         Satu Mare, str. Mihai Viteazu nr. 1.
În vederea înscrierii în cartea funciară a apartamentului în cauză, se impune reglementarea situației juridice a terenului aferent, motiv pentru care petenții au formulat cerere de cumpărare a acestuia.

În susținerea cererii s-a depus documentația cadastrală denumită ”Plan de situație”, vizată de O.C.P.I. Satu Mare sub nr. 48764/19.05.2025 precum și planul de încadrare în zonă, întocmite de persoana fizică autorizată A.N.C.P.I.,                         ing. Vaida Vasile. Din cuprinsul acestor documente rezultă că pe parcela de teren a cărei cumpărare se solicită este edificată construcția C1, având regimul de înălțime P+1.
Conform contractului de vânzare - cumpărare a locuinței nr. 5/03.05.2012 încheiat prin S.C. COMCAS S.A. în temeiul Legii nr. 112/1995 și a Legii                            nr. 10/2001, numiții Horvath Ioan și Horvath Aniko au dobândit dreptul de proprietate asupra unei locuințe cu suprafața utilă de 31,59 mp și suprafața construită de 36,79 mp, ce face parte din imobilul - construcție situat pe                       str. Mihai Viteazu nr. 1, locuință neînscrisă în cartea funciară.    
Prețul apartamentului a fost achitat integral, așa cum reiese din adeverința emisă de SC COMCAS SA sub nr. 121/14.06.2017

Din extrasul de CF nr. 172209 Satu Mare (nr. CF vechi 50242 Satu Mare) rezultă că terenul în suprafață de 2.634 mp, reprezentând cota de 2.634/3.403 părți, se află în proprietatea privată a Municipiului Satu Mare, iar diferența de teren este în proprietatea altor persoane, proprietari ai apartamentelor din imobil.
Potrivit Certificatului de atestare fiscală pentru persoane fizice emis de Direcția de Impozite și Taxe Locale Satu Mare, petenții figurează în evidențele fiscale cu o clădire rezidențială, reprezentând apartamentul nr. 22 din construcția  situată pe str. Mihai Viteazu nr. 1.

Din punct de vedere juridic, nu s-a identificat existența vreunui litigiu                         pe rolul instanțelor judecătorești pentru imobilul care face obiectul prezentului proiect de hotărâre.

Documentația a fost completată cu declarații prin care petenții își dau acordul cu privire la cumpărarea terenului în conformitate cu prevederile art. 364 din O.U.G. nr. 57/2019 privind Codul administrativ, cu modificările și completările ulterioare și declară că nu au cunoștință de existența vreunui litigiu pe rolul instanțelor de judecată cu privire la imobilul în cauză.

Imobilul în cauză nu a fost revendicat și nu a făcut obiectul unor cereri formulate în temeiul legilor proprietății, astfel încât acesta poate face obiectul vânzării, în condițiile și cu respectarea prevederilor legale în vigoare.
În urma verificărilor topografice rezultă faptul că, documentația cadastrală a terenului este întocmită cu respectarea legislației în vigoare.

Date fiind considerentele de mai sus, s-a concluzionat că sunt îndeplinite prevederile art. 364 din Codul administrativ, aprobat prin O.U.G. nr. 57/2019 cu modificările și completările ulterioare.

Ținând cont de regimul de înălțime al construcției (P+1) și suprafața unităților individuale, s-a stabilit faptul că apartamentului nr. 22 deținut în proprietatea numiților Horvath Ioan și Horvath Aniko, îi revine cota de 18/3.403 părți teren necesară înscrierii acestuia în evidențele de carte funciară.
Conform adresei SC KONCRET SRL prin expert evaluator atestat ANEVAR ing. Pop Dorina, înregistrată la instituția noastră sub nr. 11794/24.02.2025, prețurile de vânzare și închiriere a terenurilor din domeniul privat al municipiului Satu Mare, nu au suferit modificări radicale față de cele cuprinse în raportul de evaluare aprobat prin HCL Satu Mare  nr. 155/28.04.2022.

Astfel, s-a stabilit prețul de 1.818 lei pentru terenul în suprafață  de 18 mp propus spre vânzare, calculat conform prețurilor prevăzute în raportul de                      evaluare a terenurilor cu categoria de folosință „curți, construcții”, situate pe                           str. Mihai Viteazu, care constituie Anexa 1 la Hotărârea Consiliului Local                 Satu Mare nr.155/28.04.2022.
Față de cele expuse mai sus, raportat la  prevederile art. 129 alin. (2)                      lit. c) coroborat cu alin. (6) lit. b) din O.U.G. nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții în administrarea domeniului privat al Municipiului și hotărăște vânzarea bunurilor proprietate privată a acestuia, înaintăm Consiliului Local al Municipiului Satu Mare prezentul proiect de hotărâre, cu propunere de aprobare.

